CELEX: 32017R1899
Language: hr
Date: 2017-10-18 00:00:00
Title: Provedbena uredba Komisije (EU) 2017/1899 оd 18. listopada 2017. o upisu određenih naziva u registar zajamčeno tradicionalnih specijaliteta (Tradiční Lovecký salám/Tradičná Lovecká saláma (ZTS) i Tradiční Špekáčky/Tradičné Špekačky (ZTS))

19.10.2017   
            
            
               HR
            
            
               Službeni list Europske unije
            
            
               L 269/5
            
         PROVEDBENA UREDBA KOMISIJE (EU) 2017/1899
   оd 18. listopada 2017.
   o upisu određenih naziva u registar zajamčeno tradicionalnih specijaliteta (Tradiční Lovecký salám/Tradičná Lovecká saláma (ZTS) i Tradiční Špekáčky/Tradičné Špekačky (ZTS))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 26. i članak 52. stavak 2.,
   budući da:
   
               (1)
            
            
               U skladu s člankom 26. Uredbe (EU) br. 1151/2012, Češka je podnijela nazive „Tradiční Lovecký salám”/„Tradičná Lovecká saláma” i „Tradiční Špekáčky”/„Tradičné Špekačky” kako bi se omogućio njihov upis u registar zajamčeno tradicionalnih specijaliteta iz članka 22. Uredbe (EU) br. 1151/2012, uz rezervaciju naziva.
            
         
               (2)
            
            
               Nazivi „Lovecký salám”/„Lovecká saláma” i „Špekáčky”/„Špekačky” prethodno su bili registrirani (2) kao zajamčeno tradicionalni specijaliteti bez rezervacije naziva u skladu s člankom 13. stavkom 1. Uredbe Vijeća (EZ) br. 509/2006 (3).
            
         
               (3)
            
            
               Nakon nacionalnog postupka prigovora iz članka 26. stavka 1. drugog podstavka Uredbe (EU) br. 1151/2012 nazivi „Lovecký salám”/„Lovecká saláma” dopunjeni su izrazima „Tradiční” odnosno „Tradičná”, a nazivi „Špekáčky”/„Špekačky” dopunjeni su izrazima „Tradiční” odnosno „Tradičné”. Tim dopunjujućim izrazima označava se tradicionalni karakter nazivâ u skladu s člankom 26. stavkom 1. trećim podstavkom Uredbe (EU) br. 1151/2012.
            
         
               (4)
            
            
               Komisija je ispitala podnesene nazive „Tradiční Lovecký salám”/„Tradičná Lovecká saláma” i „Tradiční Špekáčky”/„Tradičné Špekačky” te ih potom objavila u Službenom listu Europske unije
                   (4).
            
         
               (5)
            
            
               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, nazive „Tradiční Lovecký salám”/„Tradičná Lovecká saláma” i „Tradiční Špekáčky”/„Tradičné Špekačky” potrebno je upisati u registar uz rezervaciju naziva,
            
         DONIJELA JE OVU UREDBU:
   Članak 1.
   Nazivi „Tradiční Lovecký salám”/„Tradičná Lovecká saláma” (ZTS) i „Tradiční Špekáčky”/„Tradičné Špekačky” (ZTS) upisuju se u registar uz rezervaciju naziva.
   Specifikacija proizvoda ZTS-a „Lovecký salám”/„Lovecká saláma” i ZTS-a „Špekáčky”/„Špekačky” smatra se specifikacijom iz članka 19. Uredbe (EU) br. 1151/2012 za ZTS „Tradiční Lovecký salám”/„Tradičná Lovecká saláma” i ZTS „Tradiční Špekáčky”/„Tradičné Špekačky” uz rezervaciju naziva.
   Nazivi iz prvog stavka odnose se na proizvode iz razreda 1.2. Mesni proizvodi (kuhani, soljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (5).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. listopada 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 343, 14.12.2012., str. 1.
   
   
      (2)  Uredba Komisije (EU) br. 160/2011 od 21. veljače 2011. o upisu oznake u registar garantirano tradicionalnih specijaliteta („Lovecký salám”/„Lovecká saláma” (ZTS)) (SL L 47, 22.2.2011., str. 7.).
   Uredba Komisije (EU) br. 158/2011 od 21. veljače 2011. o upisu oznake u registar garantirano tradicionalnih specijaliteta („Špekáčky”/„Špekačky” (ZTS)) (SL L 47, 22.2.2011., str. 3.).
   
      (3)  Uredba Vijeća (EZ) br. 509/2006 od 20. ožujka 2006. o poljoprivrednim i prehrambenim proizvodima kao garantirano tradicionalnim specijalitetima (SL L 93, 31.3.2006., str. 1.). Uredba stavljena izvan snage i zamijenjena Uredbom (EU) br. 1151/2012.
   
      (4)  SL C 167, 11.5.2016., str. 21.
   
   
      (5)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).